На 20 април 2010 г. експлозия на нефтената платформа „Deepwater Horizon“ в Мексиканския залив (платформата работи за "BP"), довежда до смъртта на 11 души и неконтролирано изтичане на петрол в морските води, продължило близо 3 месеца. Разливът на нефт се оценява като една от най-големите екологични катастрофи в света, застрашаваща живота на екосистемите в Мексиканския залив. От своя страна компанията е подложена на сериозна критика от страна на американското правителство, неправителствени и природозащитни организации, заради невъзможността ѝ да се справи с петролния разлив. Това предизвиква сериозно поевтиняване на акциите ѝ и обществено негодувание срещу компанията.